text: Fanformand: - Bak op om KIF Kolding og mød op til kamp på fredag
  18 september 2018 kl. 20.31
  Formanden for KIF Koldings fanklub opfordrer alle tilhængere til at møde op til holdets kamp på fredag og vise deres støtte. 
  Konkursbegæringen mod KIF Kolding er kommet bag på mange - ikke mindst på formanden for fanklubben Den Gyldne Hånd.
  Steen Møller, fanformand, Den Gyldne Hånd: "Gå ind og køb en billet til kampen på fredag. Det er selvfølgelig ikke en redning nu og her, men det viser over for spillerne og sponsorerne, at vi vil det her i byen."
  
  - Jeg fik ondt i maven og tænkte, hvad sker der lige her, siger formanden for fanforeningen Den Gyldne Hånd Steen Møller og fortsætter: 
  - Men så tænkte jeg; nu skal vi stå sammen og vise, at vi vil have KIF Kolding i byen.
  Mød op til kamp
  På fredag møder KIF Kolding håndboldherrerne fra Skanderborg, og står det til fan-formand Steen Møller bliver det i en kulisse fyldt med fans.
  - Gå ind og køb en billet til kampen på fredag. Det er selvfølgelig ikke en redning nu og her, men det viser over for spillerne og sponsorerne, at vi vil det her i byen, og det kan vi gøre ved at fylde hallen med de 5.000 tilskuere, der er plads til på fredag, opfordrer han.
  KIF Kolding betyder meget for Steen Møller, men ifølge ham er klubben vigtig for hele byen.
  - Den har været her i 30 år. De har vundet 14 mesterskaber. Det sætter da Kolding på landkortet, så selvfølgelig betyder klubben meget for byen og erhvervslivet, siger Steen Møller. 
  Vil ikke tænke på konkurs
  Han ønsker ikke at tænke på den mulige konkurs, der kan vente om hjørnet. 
  - Den tanke har jeg ikke. Jeg har mere en tanke på, at jeg vil fylde hallen med borgernes hjælp på fredag og i fremtiden, siger han.
  KIF Kolding fra start til nu:
  KIF Kolding er Danmarks mest vindende herrehåndboldhold med 14 danske mesterskaber og to semifinalen i Champions League.1941Kolding Idrætsforening, KIF, opstår.1987 Vinder det første danske mesterskab.2012Kolding IF Håndbold og AG København og bliver til KIF Kolding København.2015KIF Kolding København bliver danske mestre for 14. gang.Maj 2018KIF Kolding København opløses og KIF Håndbold opstår med nye investorer og farvel til Boesen-familien, der sad på både direktør- og sportschefstillingen.September 2018Håndbold Spiller Foreningen har indgivet konkursbegæring mod KIF Kolding på vegne af tre spillere.
  
  